
	[bookmark: nev]LADÓ ÁGOTA
A kulturális örökség kutatása és hasznosítása
MA, 4. félév
Babeș-Bolyai Tudományegyetem
Történelem és Filozófia Kar
	






Témavezető:
	dr. Kovács Zsolt
egyetemi adjunktus, BBTE 




Az Erdélyi Római Katolikus Státus csíkszeredai főgimnáziumának tervezése

A kiegyezést követően, Eötvös József vallás- és közoktatásügyi minisztersége alatt, az 1868-as népoktatási törvénnyel bevezetett általános tankötelezettség, a közigazgatásban a képzettebb személyzet szükségessége, valamint a modernizálódó egészség-, illetve oktatásügyi igények és követelmények különböző típusú iskolaépítkezések, -bővítések, korszerűsítések sorát nyitották meg. A 20. század elején az Erdélyi Római Katolikus Státus is több új gimnáziumot építtetett például Kézdivásárhelyen, Székelyudvarhelyen – és Csíkszeredában. Talán nem túlzás, ha azt mondjuk, hogy ezen épületek közül mind méretét mind pedig megjelenését tekintve éppen a csíkszeredai a legjelentősebb, legimpozánsabb alkotás. A témaválasztást indokolja, hogy – vitathatatlan jelentősége ellenére – a csíkszeredai gimnáziumépület mindeddig nem képezte művészettörténeti kutatás tárgyát, mi több tervezésének kulcsfontosságú kérdéseit is bizonytalanság övezte. Dolgozatomban ezen kérdésekre keresem a választ az építéstörténet korai szakaszának rekonstruálásából kiindulva.



